विलायत पोर्टल : प्राप्त जानकारी के अनुसार सीरिया यात्रा पर गए ईरान की संयुक्त सैन्य कमान के प्रमुख मेजर जनरल बाक़िरी ने अवैध राष्ट्र को कड़े शब्दों में चेतावनी देते हुए कहा है कि यह बात बर्दाश्त नहीं की जाएगी कि अवैध राष्ट्र सीरिया की हवाई या ज़मीनी सरहद का उल्लंघन करे । मेजर जनरल बाक़िरी ने दमिश्क़ में अपने सीरियन समकक्ष जननरल अय्यूब के साथ प्रेस कांफ्रेंस को सम्बोधित करते हुए कहा कि ईरान अपने विरुद्ध लगाए गए तमाम प्रतिबंधों के बावजूद आतंकवाद के विरुद्ध युद्ध में सीरिया के कंधे से कन्धा मिलकर खड़ा है । उन्होने कहा कि दोनों देशों के बीच पिछले 40 वर्षों से मधुर संबंध हैं और मैं यहाँ दमिश्क़ में खड़ा इस बात का स्पष्ट सुबूत हूँ कि संकट की इस घडी में ईरान सीरिया के साथ खड़ा है ।